
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO PATIKĖJIMO TEISE UŽDARAJAI AKCINEI BENDROVEI MARIJAMPOLĖS APSKRITIES ATLIEKŲ TVARKYMO CENTRAS
2012 m. rugsėjo 27 d. Nr. T-310
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 31 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 ir 3 d., rajono savivaldybės tarybos 2007 m. gegužės 17 d. sprendimu Nr. T-60 patvirtinta rajono Savivaldybei nuosavybės teise priklausančio turto valdymo, naudojimo ir disponavimo juo tvarka bei atsižvelgdama į uždarosios akcinės bendrovės Marijampolės apskrities atliekų tvarkymo centras 2011 m. lapkričio 22 d. raštą Nr. (1.11) SD-926, nusprendžia:


1. Perduoti dešimčiai metų, bet ne ilgiau kaip iki pastato privatizavimo, uždarajai akcinei bendrovei Marijampolės apskrities atliekų tvarkymo centras valdyti, naudoti ir disponuoti patikėjimo teise rajono savivaldybei nuosavybės teise priklausantį, šiuo metu rajono savivaldybės administracijos patikėjimo teise valdomą ilgalaikį materialųjį turtą savarankiškajai savivaldybės funkcijai – komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas – vykdyti:
	Eil.

Nr.
	Turto pavadinimas, talpa
	Inventorinis numeris
	Statybos metai
	Įsigijimo vertė, Lt
	Likutinė vertė, Lt

(2012-08-31)
	Pastabos

	1.
	Buitinių patalpų pastatas, esantis Lukšių seniūnijoje, Plėgų kaime
	138162

	1984
	1000,00
	472,94
	Nekilnojamojo daikto kadastrinių matavimų byloje Nr. 84/10445 pastatas pažymėtas šifru 1H1/p, unikalus Nr. 4400-0331-8254

	
	Iš viso:
	
	
	1000,00
	472,94
	



2. Įgalioti rajono savivaldybės administracijos direktorių pasirašyti turto patikėjimo sutartį ir turto perdavimo-priėmimo aktą.


3. Pavesti rajono savivaldybės administracijos direktoriui 1 punkte nurodytą turtą pripažinti nereikalingu naudoti, numatant jį parduoti pagal Lietuvos Respublikos valstybės ir savivaldybių turto privatizavimo įstatymą.
Meras









Juozas Bertašius

